**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj: 07-11-5-416/21**

**Bosanska Krupa,15.01.2021.godine**

Na osnovu člana 17. stav (1), člana 18. i člana 88. Zakona o javnim nabavkama („Službeni glasnik BiH“, broj: 39/14), Sporazuma o dodjeli nepovratne finansijske pomoći broj 10-11-7-3607/20 od 16.12.2020. godine, Općinski načelnik kao rukovodilac ugovornog organa, donosi:

POSEBNU ODLUKU

o pokretanju postupka javne nabavke

**Član 1.**

Posebnom odlukom o pokretanju postupka nabavke odobrava se nabavka radova na sanaciji sanitarnog čvora u Prvoj osnovnoj školi, općina Bosanska Krupa u okviru realizaciju projekta „Renoviranje sanitarnih prostorija u OŠ u Bosanskoj Krupi“, općina Bos. Krupa iz sredstava nepovratne finansijske pomoći Ministarstva vanjskih poslova Republike Bugarske.

Oznaka i naziv iz JRJN: 45453100-8 Sanacijski radovi.

Opis i količine radova koje su predmet ove nabavke definisani su u predmjeru i predračunu dostavljenim od strane Službe za komunalne djelatnosti, vode, zaštitu okoliša i inspekcijske poslove broj 05-11-5-394/21 od 14.01.2021. godine i tenderskoj dokumentaciji za ovu nabavku.

 **Član 2.**

Postupak za zaključivanje ugovora o javnoj nabavci provest će se putem konkurentskog zahtjeva za dostavu ponuda s namjerom provođenjem e-aukcije, u skladu sa Zakonom o javnim nabavkama iPravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine), o čemu će se objaviti obavještenje o nabavci.

Kriterij za dodjelu ugovora je „najniža cijena tehnički zadovoljavajuće ponude“.

**Član 3.**

Procjenjena vrijednost predmetnih radova iznosi 31.495,79 KM (bez uključenog PDV-a).

**Član 4.**

Sredstva za predmetnu nabavku su obezbjeđena od strane Ministarstva vanjskih poslova Republike Bugarske iz dodijeljenih sredstava nepovratne finansijske pomoći shodno zaključenom Sporazumu o dodjeli nepovratne finansijske pomoći broj 10-11-7-3607/20, između Ministarstva vanjskih poslova Republike Bugarske i Općine Bosanska Krupa. Predmetna nabavka je nabavka koja je proizišla iz zaključenog Sporazuma i finansira se isključivo iz dodijeljenih sredstava po ranije odobrenom Projektu.

**Član 5.**

Postupak nabavke po ovoj odluci provest će Komisija za javnu nabavku formirana od strane Općinskog načelnika. Nakon provedenog postupka, zaključit će se ugovor između ugovornog organa i ponuđača.

**Član 6.**

Ugovorni organ pokreće postupak javne nabavke Posebnom odlukom jer je neophodno realizaciji potpisanog sporazuma i izvršenju projekta „Renoviranje sanitarnih prostorija u OŠ u Bosanskoj Krupi“, općina Bos. Krupa pristupiti odmah nakon stupanja na snagu potpisanog sporazuma, a kako bi realizacija odobrenog projekta završila u roku utvrđenom u sporazumu i na vrijeme ispoštovale obaveze općine Bosanska Krupa, proizišle iz ovog Sporazuma.

U vezi naprijed navedenog, a u skladu sa članom 17. stav 1. Zakona o javnim nabavkama (“Službeni glasnik BiH” broj:39/14), donosi se ova posebna odluka koja ujedno predstavlja i Odluku o pokretanju postupka javne nabavke u skladu sa članom 18. stav (1) Zakona o javnim nabavkama obzirom da sadrži iste elemente. Ova Odluka će biti objavljena na web stranici ugovornog organa.

**Član 7.**

Ova Odluka stupa na snagu danom donošenja.

Prilog:

-Zahtjev Službe za komunalne djelatnosti,

vode, zaštitu okoliša i inspekcijske poslove

broj 05-11-5-394/21 od 14.01.2021. godine

Obrađivač:

Selma Bužimkić

**OPĆINSKI NAČELNIK**

 *Armin Halitović*

Dostaviti:

1. Služba za finansije
2. U spis
3. a/a